CELEX: 32020L1833
Language: sl
Date: 2020-10-02 00:00:00
Title: Delegirana direktiva Komisije (EU) 2020/1833 z dne 2. oktobra 2020 o prilagoditvi prilog k Direktivi 2008/68/ES Evropskega parlamenta in Sveta znanstvenemu in tehničnemu napredku (Besedilo velja za EGP)

4.12.2020   
               
               
                  SL
               
               
                  Uradni list Evropske unije
               
               
                  L 408/1
               
            
         DELEGIRANA DIREKTIVA KOMISIJE (EU) 2020/1833
         z dne 2. oktobra 2020
         o prilagoditvi prilog k Direktivi 2008/68/ES Evropskega parlamenta in Sveta znanstvenemu in tehničnemu napredku
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive 2008/68/ES Evropskega parlamenta in Sveta z dne 24. septembra 2008 o notranjem prevozu nevarnega blaga (1) in zlasti člena 8(1) Direktive,
         ob upoštevanju naslednjega:
         
                     (1)
                  
                  
                     Oddelek I.1 Priloge I, oddelek II.1 Priloge II in oddelek III.1 Priloge III k Direktivi 2008/68/ES se nanašajo na določbe iz mednarodnih sporazumov o notranjem prevozu nevarnega blaga po cesti, železnici in celinskih plovnih poteh, kakor je določeno v členu 2 navedene direktive.
                  
               
                     (2)
                  
                  
                     Določbe navedenih mednarodnih sporazumov se posodobijo vsaki dve leti. Njihove zadnje spremenjene različice se uporabljajo od 1. januarja 2021 s prehodnim obdobjem do 30. junija 2021.
                  
               
                     (3)
                  
                  
                     V skladu s skupno politično izjavo z dne 28. septembra 2011 držav članic in Komisije o obrazložitvenih dokumentih (2) se države članice zavezujejo, da bodo v upravičenih primerih obvestilu o ukrepih za prenos priložile enega ali več dokumentov, v katerih se pojasni razmerje med sestavnimi elementi direktive in ustrezajočimi deli nacionalnih instrumentov za prenos.
                  
               
                     (4)
                  
                  
                     Oddelek I.1 Priloge I, oddelek II.1 Priloge II in oddelek III.1 Priloge III k Direktivi 2008/68/ES bi bilo zato treba ustrezno spremeniti –
                  
               SPREJELA NASLEDNJO DIREKTIVO:
         
            Člen 1
            Spremembe Direktive 2008/68/EC
            Direktiva 2008/68/ES se spremeni:
            
                        1.
                     
                     
                        oddelek I.1 Priloge I se nadomesti z naslednjim:
                        „I.1 ADR
                        Prilogi A in B k ADR, kakor se bo uporabljal od 1. januarja 2021, pri čemer se ‚pogodbenica‘ nadomesti z ‚država članica‘, če je primerno.“;
                     
                  
                        2.
                     
                     
                        oddelek II.1 Priloge II se nadomesti z naslednjim:
                        „II.1 ADR
                        Priloga k RID, kakor se bo uporabljal od 1. januarja 2021, pri čemer se ‚država pogodbenica RID‘ nadomesti z ‚država članica‘, če je primerno.“;
                     
                  
                        3.
                     
                     
                        oddelek III.1 Priloge III se nadomesti z naslednjim:
                        „III.1 ADR
                        Priloženi predpisi k ADN, kakor se bo uporabljal od 1. januarja 2021, ter členi 3(f), 3(h), 8(1) in 8(3) ADN, pri čemer se ‚pogodbenica‘ nadomesti z ‚država članica‘, če je primerno.“
                     
                  
         
            Člen 2
            Prenos
            
               1.   Države članice sprejmejo zakone in druge predpise, potrebne za uskladitev s to direktivo, najpozneje do 30. junija 2021. Besedilo navedenih predpisov takoj sporočijo Komisiji.
               Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
            
            
               2.   Države članice Komisiji sporočijo besedila temeljnih predpisov nacionalnega prava, ki jih sprejmejo na področju, ki ga ureja ta direktiva.
            
         
         
            Člen 3
            Začetek veljavnosti
            Ta direktiva začne veljati dvajseti dan po objavi v Uradnem listu Evropske unije.
         
         
            Člen 4
            Naslovniki
            Ta direktiva je naslovljena na države članice.
         
         
            V Bruslju, 2. oktobra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 260, 30.9.2008, str. 13.
         
            (2)  UL C 369, 17.12.2011, str. 14.